《梅花》
宋代·郑刚中

玉骨透花寒，冰壶清露滴。
暗香惊返魂，移自芝兰侧。
殷勤置书几，粲粲百态出。
徘徊欲与语，奈此雪霜色。
高标邈难亲，欲疏还不得。
个中须有诗，苦觅不到笔。
要须明月来，吒之问姑射。

作者简介：郑刚中（1088年—1154年），字亨仲，婺州金华（今浙江金华）人。南宋抗金名臣。生于宋哲宗元祐三年，卒于高宗绍兴二十四年，年六十七岁。登绍兴进士甲科。累官四川宣抚副使，治蜀颇有方略，威震境内。初刚中尝为秦桧所荐；后桧怒其在蜀专擅，罢责桂阳军居住。再责濠州团练副使，复州安置；再徙封州卒。桧死，追谥忠愍。刚中著有北山集（一名腹笑编）三十卷，《四库总目》又有周易窥余、经史专音等，并传于世。